**คู่มือสำหรับประชาชน : การจดทะเบียนรับรองบุตร กรณีนอกสำนักทะเบียน**

**หน่วยงานที่ให้บริการ :** ฝ่ายทะเบียนสำนักงานเขตมีนบุรีกรุงเทพมหานคร

**หลักเกณฑ์ วิธีการ เงื่อนไข (ถ้ามี) ในการยื่นคำขอ และในการพิจารณาอนุญาต**

บิดามารดาของเด็กเป็นสามีภรรยากันโดยไม่ชอบด้วยกฎหมาย บุตรที่เกิดมาจึงเป็นบุตรที่ชอบด้วยกฎหมายของมารดาเพียงฝ่ายเดียว บุตรที่ไม่ชอบด้วยกฎหมายของบิดาจะเป็นบุตรที่ชอบด้วยกฎหมายของบิดาต่อเมื่อ  
  
1. บิดามารดาได้สมรสกันโดยถูกต้องตามกฎหมาย ซึ่งจะมีผลนับแต่วันที่เด็กเกิด  
  
2. บิดาได้จดทะเบียนรับรองบุตร ซึ่งจะมีผลนับแต่วันที่เด็กเกิด  
  
3. ศาลได้พิพากษาว่าเด็กเป็นบุตรโดยชอบด้วยกฎหมายของบิดา ซึ่งจะมีผลนับแต่วันที่เด็กเกิด  
  
เงื่อนไขการจดทะเบียนรับรองบุตร กรณี นอกสำนักทะเบียน ดังนี้  
  
1.ผู้ร้องสามารถยื่นคำร้องแจ้งความประสงค์ขอให้นายทะเบียนออกไปจดทะเบียนรับรองบุตรนอกสำนักทะเบียนในเขตอำนาจของนายทะเบียนได้ โดยยื่นคำร้องต่อนายทะเบียน ณ ฝ่ายทะเบียน สำนักงานเขตที่สถานที่จดทะเบียนรับรองบุตรนั้นตั้งอยู่คำร้องต้องระบุว่าจะให้นายทะเบียนออกไปจดทะเบียนรับรองบุตรในวัน เวลา สถานที่ใด และผู้ร้องต้องจัดพาหนะรับส่ง หรือจ่ายค่าพาหนะให้กับนายทะเบียนตามสมควร  
  
2.บิดายื่นคำร้องขอจดทะเบียนรับรองบุตรต่อนายทะเบียน โดยนำมารดาเด็กและเด็กมาแสดงความยินยอม  
  
3. กรณีที่เด็กและมารดาเด็กไม่ได้มาให้ความยินยอมต่อนายทะเบียน ให้นายทะเบียนแจ้งการขอจดทะเบียนของบิดาไปยังเด็กและมารดาเด็ก ถ้าเด็กและมารดาเด็กไม่คัดค้านหรือไม่ให้ความยินยอมภายใน 60 วัน นับแต่การแจ้งนั้นถึงเด็กและมารดาเด็ก ให้สันนิษฐานว่าเด็กหรือมารดาไม่ให้ความยินยอม ถ้าเด็กหรือมารดาเด็กอยู่นอกประเทศไทยให้ขยายเวลานั้นเป็น180 วัน  
  
4. ในกรณีที่เด็กหรือมารดาเด็กคัดค้านว่า ผู้ขอจดทะเบียนไม่ใช่บิดาหรือไม่ให้ความยินยอม หรือไม่อาจให้ความยินยอมได้ การจดทะเบียนรับรองบุตรต้องมีคำพิพากษาของศาลให้บิดาจดทะเบียนเด็กเป็นบุตรได้มาแสดง  
  
หมายเหตุ  
  
1) ขั้นตอนการดำเนินงานตามคู่มือจะเริ่มนับระยะเวลาตั้งแต่เจ้าหน้าที่ตรวจสอบเอกสารครบถ้วนตามที่ระบุไว้ในคู่มือประชาชนเรียบร้อยแล้ว  
  
2) กรณีคำขอหรือเอกสารหลักฐานไม่ครบถ้วน/หรือมีความบกพร่องไม่สมบูรณ์ เป็นเหตุไม่ให้สามารถพิจารณาได้เจ้าหน้าที่จะจัดทำบันทึกความบกพร่องของรายการเอกสารหรือเอกสารหลักฐานที่ยื่นเพิ่มเติม โดยผู้ยื่นคำขอจะต้องดำเนินการแก้ไขและ/หรือยื่นเอกสารเพิ่มเติมภายในระยะเวลากำหนดในบันทึกดังกล่าว มิเช่นนั้นจะถือว่าผู้ยื่นคำขอละทิ้งคำขอ โดยเจ้าหน้าที่และผู้ยื่นคำขอหรือผู้ได้รับมอบอำนาจจะลงนามบันทึกดังกล่าว และจะมอบสำเนาบันทึกความบกพร่องดังกล่าวให้ผู้ยื่นคำขอหรือผู้ได้รับมอบอำนาจไว้เป็นหลักฐาน  
  
3) เจ้าหน้าที่จะแจ้งผลการพิจารณาให้ผู้ยื่นคำขอทราบภายใน 7 วัน นับแต่วันที่พิจารณาแล้วเสร็จ ตามมาตรา 10 แห่ง พ.ร.บ.การอำนวยความสะดวกในการพิจารณาอนุญาตของราชการ พ.ศ.2558

**ช่องทางการให้บริการ**

|  |  |
| --- | --- |
| **สถานที่ให้บริการ**  ฝ่ายทะเบียน สำนักงานเขตมีนบุรี เลขที่ 333 ถนนสีหบุรานุกิจ แขวงมีนบุรี เขตมีนบุรี กทม. 10510 โทร. 02-5407155/ติดต่อด้วยตนเอง ณ หน่วยงาน  (หมายเหตุ: -) | **ระยะเวลาเปิดให้บริการ** เปิดให้บริการวัน จันทร์ ถึง วันศุกร์ (ยกเว้นวันหยุดที่ทางราชการกำหนด) ตั้งแต่เวลา 08:00 - 16:00 น. (มีพักเที่ยง) |

**ขั้นตอน ระยะเวลา และส่วนงานที่รับผิดชอบ**

**ระยะเวลาในการดำเนินการรวม :** 90 นาที

| **ลำดับ** | **ขั้นตอน** | **ระยะเวลา** | **ส่วนที่รับผิดชอบ** |
| --- | --- | --- | --- |
| 1) | **การตรวจสอบเอกสาร**  รับคำร้อง และตรวจสอบความถูกต้องของหลักฐาน และเงื่อนไข ประกอบการพิจารณาอนุญาตการออกไปจดทะเบียนรับรองบุตรให้ผู้ร้อง  (หมายเหตุ: -) | 20 นาที | ฝ่ายทะเบียนสำนักงานเขตมีนบุรี |
| 2) | **การพิจารณา**  กรณีอนุญาต \*\*\*การไปดำเนินการจดทะเบียนรับรองบุตร\*\*\* - จัดทำเอกสารการจดทะเบียนรับรองบุตร - ผู้ร้องจัดพาหนะ หรือจ่ายค่าพาหนะตามสมควร ให้นายทะเบียนไปสถานที่จดทะเบียนรับรองบุตร - ผู้ร้อง พยาน ผู้ให้ความยินยอม(ถ้ามี)นายทะเบียน ลงลายมือชื่อในเอกสารการจดทะเบียนรับรองบุตร - หากผู้ร้องประสงค์จะขอทะเบียนรับรองบุตรไว้เป็นหลักฐาน ให้ยื่นคำร้องขอคัดและรับรองต่อนายทะเบียน กรณีไม่อนุญาต - แจ้งเหตุผลที่ไม่อาจดำเนินการได้และแจ้งสิทธิในการอุทธรณ์คำสั่งภายใน 15 วัน  (หมายเหตุ: (ไม่รวมระยะเวลารอคอยและเวลาเดินทางไปสถานที่จดทะเบียนรับรองบุตร)) | 70 นาที | ฝ่ายทะเบียนสำนักงานเขตมีนบุรี |

**รายการเอกสาร หลักฐานประกอบ**

| **ลำดับ** | **ชื่อเอกสาร จำนวน และรายละเอียดเพิ่มเติม (ถ้ามี)** | **หน่วยงานภาครัฐผู้ออกเอกสาร** |
| --- | --- | --- |
| 1) | **บัตรประจำตัว**  **ฉบับจริง** 1 ฉบับ  **สำเนา** 0 ฉบับ  **หมายเหตุ** (อาทิ เช่น บัตรประจำตัวประชาชน ใบสำคัญประจำตัวคนต่างด้าว บัตรประจำตัวคนพิการ ฯลฯ) | - |
| 2) | **สำเนาทะเบียนบ้าน**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | - |
| 3) | **สูติบัตร**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (ถ้ามี) | - |
| 4) | **หลักฐานการเปลี่ยนชื่อตัว - ชื่อสกุล**  **ฉบับจริง** 1 ฉบับ  **สำเนา** 1 ฉบับ  **หมายเหตุ** (ถ้ามี) | - |
| 5) | **คำพิพากษาหรือคำสั่งศาลอันถึงที่สุดที่ให้จดทะเบียนรับรองบุตรและคำรับรองว่าถูกต้อง (กรณีมีคำพิพากษาหรือคำสั่งศาล)**  **ฉบับจริง** 1 ฉบับ  **สำเนา** 1 ฉบับ  **หมายเหตุ** - | - |
| 6) | **คำร้องขออนุญาตการต่างๆ**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | - |
| 7) | **พยาน 2 คน พร้อมบัตรประจำตัว**  **ฉบับจริง** 1 ฉบับ  **สำเนา** 0 ฉบับ  **หมายเหตุ** - | - |

**ค่าธรรมเนียม**

| **ลำดับ** | **รายละเอียดค่าธรรมเนียม** | **ค่าธรรมเนียม (บาท / ร้อยละ)** |
| --- | --- | --- |
| 1) | **ค่าธรรมเนียม**  (หมายเหตุ: (ให้เป็นไปตามกฎกระทรวงมหาดไทยออกตามความในพระราชบัญญัติจดทะเบียนครอบครัว พ.ศ.2478 (แก้ไขเพิ่มเติม ฉบับที่ 6 พ.ศ.2522) ข้อ 12)) | **ค่าธรรมเนียม** 200 บาท |

**ช่องทางการร้องเรียน แนะนำบริการ**

| **ลำดับ** | **ช่องทางการร้องเรียน / แนะนำบริการ** |
| --- | --- |
| 1) | ฝ่ายทะเบียน สำนักงานเขตมีนบุรี เลขที่ 333 ถนนสีหบุรานุกิจ แขวงมีนบุรี เขตมีนบุรี กทม. 10510 โทร. 02-5407155  (หมายเหตุ: -) |
| 2) | ศูนย์บริการประชาชน สำนักปลัดสำนักนายกรัฐมนตรี  (หมายเหตุ: ( เลขที่ 1 ถ.พิษณุโลก เขตดุสิต กทม. 10300 / สายด่วน 1111 / www.1111.go.th / ตู้ ปณ.1111 เลขที่ 1 ถ.พิษณุโลก เขตดุสิต กทม. 10300)) |

**แบบฟอร์ม ตัวอย่างและคู่มือการกรอก**

| **ลำดับ** | **ชื่อแบบฟอร์ม** |
| --- | --- |
| 1) | ตัวอย่างการกรอก  (หมายเหตุ: -) |
| 2) | แบบฟอร์มการกรอก  (หมายเหตุ: -) |

**หมายเหตุ**

ที่ตั้ง/หมายเลขโทรศัพท์สำนักงานเขต 50 เขต  
  
http://203.155.220.230/info/Department/telephon/DistrictOffTel.asp

**ข้อมูลสำหรับเจ้าหน้าที่**

**ชื่อกระบวนงาน:** การจดทะเบียนรับรองบุตร กรณีนอกสำนักทะเบียน

**หน่วยงานกลางเจ้าของกระบวนงาน**: สำนักปลัดกรุงเทพมหานคร สำนักปลัดกรุงเทพมหานคร สำนักปลัดกรุงเทพมหานคร

**ประเภทของงานบริการ:** กระบวนงานบริการที่เบ็ดเสร็จในหน่วยเดียว

**หมวดหมู่ของงานบริการ:** อนุมัติ

**กฎหมายที่ให้อำนาจการอนุญาต หรือที่เกี่ยวข้อง:**

|  |
| --- |
| 1)ประมวลกฏหมายแพ่งและพาณิชย์ บรรพ 5 |
| 2)พระราชบัญญัติจดทะเบียนครอบครัว พ.ศ.2478 (รวมฉบับแก้ไขเพิ่มเติมถึงฉบับที่ 3 พ.ศ.2533) |
| 3)ระเบียบกระทรวงมหาดไทยว่าด้วยการจดทะเบียนครอบครัว พ.ศ.2541 |

**ระดับผลกระทบ:** บริการทั่วไป

**พื้นที่ให้บริการ:** ท้องถิ่น

**กฎหมายข้อบังคับ/ข้อตกลงที่กำหนดระยะเวลา:** - **ระยะเวลาที่กำหนดตามกฎหมาย / ข้อกำหนด ฯลฯ:** 0.0

**ข้อมูลสถิติของกระบวนงาน:**

จำนวนเฉลี่ยต่อเดือน 0

จำนวนคำขอที่มากที่สุด 0

จำนวนคำขอที่น้อยที่สุด 0

**ชื่ออ้างอิงของคู่มือประชาชน:** การจดทะเบียนรับรองบุตร กรณีนอกสำนักทะเบียน สำนักงานเขตมีนบุรี อรณัฐ

เอกสารฉบับนี้ดาวน์โหลดจากเว็บไซต์ระบบสารสนเทศศูนย์กลางข้อมูลคู่มือสำหรับประชาชน

Backend.info.go.th

วันที่เผยแพร่คู่มือ: -